Diari Oficial de la Generalitat Valenciana


Sumari del DOGV 2032, del 26-05-1993 (1993/828103)

ACORD de 17 de maig de 1993, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament d'Albalat dels Tarongers.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2032

Data del DOGV
:   26-05-1993

Secció del DOGV
:   ALTRES DISPOSICIONS

Número del document
:   1993/828103


Data del document
:   17-05-1993

Organisme emissor
:   Conselleria d'Administració Pública

Tipus de document
:   Acord

Acord de 17 de maig de 1993, del Govern Valencià, pel qual es declara la urgent ocupació dels béns i drests subjectes a expedient d'expropiació forçosa de l'Ajuntament d'Albalat dels Tarongers.  
El Govern Valencià, en la reunió del dia 17 de maig de 1993, adoptà l'acord següent:  
L'Ajuntament d'Albalat dels Tarongers, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de ronda de circumval·lació Sant Vicent- Colomer.  
Aquesta declaració d'urgent ocupació es justifica en el fet que l'obra està inclosa en el Pla Provincial d'Obres i Serveis de la Diputació Provincial de València de 1990, per la qual cosa s'hauria d'haver executat abans de finalitzar l'any 1992. Per tant, cal que l'ajuntament dispose dels terrenys al més aviat possible ja que la seua demora podria suposar la pèrdua de la subvenció corresponent.  
Sotmès l'expedient a informació pública, alguns afectats han presentat al·legacions, les qual s'han resolt mitjançant acords plenaris de data 14 de desembre de 1992 i 5 de febrer de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, de conformitat amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del Conseller d'Administració Pública, el Govern Valencià.  
ACORDA  
Declarar la urgent ocupació dels béns i drets subjectes al expedient d'expropiació forçosa, instruït per l'Ajuntament d'Albalat dels Tarongers, per a l?execució del projecte de ronda de circumval·lació Sant Vicent- Colomer.  
Llista de béns afectats  
Finca número 1. Propietari: Sr. Marcelino Asensi Bonet. Adreça: carrer de Sant Vicent Ferrer, número 30, Albalat dels Tarongers. Parcel·la amb referència cadastral 8683712, de 250 m2 de superfície. Limita: al nord, amb la sèquia; al sud, amb el carrer de la Mare de Déu del Carme; a l?est, amb la parcel·la 9; i a l?oest, amb la parcel·la 4. Tipus de cultiu: cítrics. Propietat del Sr. Marcelino Asensi Bonet, adquirida per herència, sense escripturar. Afecció 25 m2.  
Finca número 3. Propietària: Sra. Dorotea Martínez Alfonso. Adreça: carrer del Rector Zaragoza, número 24, València. Situada al polígon 7, parcel·la 8, de 741 m2 de superfície. Limita: al nord, amb sèquia; al sud, amb zona urbana i la parcel·la 9; a l?est, amb la parcel·la 9; i a l?oest, amb la parcel·la 7. Tipus de cultiu: cítrics. Propietat de la Sra. Dorotea Martínez Alfonso, adquirida per herència. Escripturada i pendent d'inscriure-la en el, Registre de la Propietat. Afecció 145 m2.  
Finca número 13. Propietari: Sr. Vicente Domínguez Pérez. Adreça: carrer de Sant Vicent, número 27, Albalat dels Tarongers. Situada al polígon 5, parcel·la 302. Superfície: 366 m2 rústics i 200 m2 urbans, aproximadament. Limita: al nord, amb la parcel·la 301 i zona urbana; al sud, amb la parcel·la 303 i la parcel·la 305; a l?est, amb la parcel·la 305; i a l?oest, amb el carrer de Sant Vicent. Tipus de cultiu: cítrics.  
Aquest acord es publicarà en el Diari Oficial de la Generalitat Valenciana, a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament d'Albalat dels Tarongers, al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acorda que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l?esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 17 de maig de 1993.  
El Conseller Secretari del Govern Valencià,   
EMERIT BONO I MARTINEZ